เรื่องร้องเรียน (ถนน,ความสะอาด) วันที่ 2022-06-17 03:34:44 — แขวงสะพานสูง เขตสะพานสูง กรุงเทพมหานคร
พท เขตสะพานสูง ถนน กรุงเทพกรีฑา 20 แยก 2 ตรงข้ามกับ ม.เมืองหลวง มีเนื้อที่ 12 ไร่ อยากให้ท่านผู้ว่าฯ เอามาทำเป็นสวนสาธารณ ะ 15 นาที เดิมที่ตรงนี้มีคนอุทิศให้สร้างถนนกรุงเทพกรีฑา  แต่ทางหลวงหาที่ด้านตรงทำทางได้จึงไม่ต้องใช้ พท ตรงนี้ ต่อมาทางลูกหลานผู้อุทิศฟ้องร้องจะเอาคืน แต่ก็ต้องถอนฟ้องเพราะฟ้องไปก็แพ้ เนื่องจากที่อุทิศให้เป็นทางสาธารณประโยชน์ไม่มีกฎหมายข้อใดที่จะเอาคืนได้ แต่ก็ยังบุกรุกสร้างบ้านเช่าและขายที่ไม่มีโฉนด ให้กับผู้อื่น และนำมาหาผลประโยชน์จนถนนที่ ม.เมืองหลวงยกให้เป็นทางสาธารณประโยชน์พังเสียหาย พวกเราได้รับความเดือดร้อนจากการบุกรุกของคนกลุ่มนี้มาเป็นเวลาหลายสิบปี จนทัศนียภาพของหมู่บ้านเราแทบจะกลายเป็นสลัม ถนนพังเสียหายเพราะเอาที่ไปขายให้คนรับถมดินเอารถบรรทุกมาวิ่ง ทางกรรมการเคย จม ร้องเรียนผู้ว่า ฯอัศวิน และผลักดันให้มีการไล่รื้อถอน ขอความร่วมมือกับทหารสมัย คสช และ ตร.จนเรื่องนี้ได้มีการฟ้องบุกรุกจากเขต ตอนนี้ถึงมืออัยการ ใช้เวลานานถึง 5 ปี จนบัดนี้ยังไปไม่ถึงศาล เมื่อปีที่แล้วเดือน พค ทางรอง ผกก ฝ่ายสอบสวน สน.ประเวศได้แจ้งกับทางกรรมการว่า เรื่องส่งถึงอัยการแล้ว ทางอัยการขอให้สอบเพิ่มเติม แต่จนผ่านไป 1 ปี ก็ไม่มีอะไรเคลื่อนไหว ทาง ม.เราได้รับความเดือดร้อนจากการบุกรุกของคนเหล่านี้ ไม่ได้หยุด มีการสร้างอู่ซ่อมรถ อู่ซ่อมเมอร์ไซด์เพิ่มทั้งๆที่โดนดำเนินคดีอยู่แต่ก็หาเกรงกลัวไม่ มลพิษทั้งหลาย ไม่ว่าจะจากอู่ผิดกฏหมายเหล่านี้ โรงงานเฟอร์นิเจอร์ และบางครั้งยังมีการแอบเผาขยะ ลักลอบให้คนเอาขยะมาทิ้งเพื่อรับเงินบ้าง ถมที่บ้าง จึงอยากให้ท่านผู้ว่าฯลงมาดู พื้นที่ 12 ไร่กว่าตรงนี้ที่ถูกปล่อยปะละเลยมานาน ให้คนกลุ่มนี้แสวงหาผลประโยชน์บนความเดือดร้อนของคนที่ซื้อบ้านเสียภาษีอย่างถูกกฎหมาย ทางหมู่บ้านอยากให้ พท ตรงนี้เป็นสวนสาธารณะ 15 นาทีตามโครงการของท่านผู้ว่าฯ ให้เป็นประโยชน์กับประชาชนเขตสะพานสูง ให้ท่านช่วยลงมาแก้ไขให้ด้วยจะเป็นพระคุณอย่างยิ่ง